钦定古今图书集成/明伦汇编/氏族典/第336卷 > 刘瞻
## 钦定古今图书集成/明伦汇编/氏族典/第336卷 > 刘瞻

按《唐书刘瞻传》：“瞻字几之，其先出彭城，后徙桂阳。举
进士、博学宏词，皆中，累迁太常博士，拜中书舍人，进
承旨，出为河东节度使。咸通十一年，以中书侍郎同
中书门下平章事。同昌公主薨，懿宗捕太医韩绍宗
等送诏狱，逮系宗族数百人，瞻上疏固争，帝大怒，即
日赐罢，贬驩州司户参军事。僖宗立，徙康、虢二州刺”
史，以刑部尚书召，复以中书侍郎平章事。居位三月
卒。